**МИНИСТЕРСТВО НА ЕЛЕКТРОННОТО УПРАВЛЕНИЕ**

**ДИРЕКЦИЯ „УПРАВЛЕНИЕ НА ПРОГРАМИ И ПРОЕКТИ“ – МЕЖДИННО ЗВЕНО ПО ПРИОРИТЕТ 2 „ЦИФРОВА ТРАНСФОРМАЦИЯ НА ПУБЛИЧНИЯ СЕКТОР“ НА ПРОГРАМА „НАУЧНИ ИЗСЛЕДВАНИЯ, ИНОВАЦИИ И ДИГИТАЛИЗАЦИЯ ЗА ИНТЕЛИГЕНТНА ТРАНСФОРМАЦИЯ“ 2021-2027**

**П О К А Н А**

**за участие в процедура чрез директно предоставяне на безвъзмездна финансова помощ по процедура BG16RFPR002-2.010 „Изграждане на стратегическа, организационна и техническа рамка за управление и за оперативна съвместимост на данните (d1)“**

**по Приоритет 2 „Цифрова трансформация на публичния сектор“ на Програма „Научни изследвания, иновации и дигитализация за интелигентна трансформация“ 2021-2027 г.**

Дирекция „Управление на програми и проекти“ към Министерство на електронното управление, определена за Междинно звено (МЗ) по Приоритет 2 „Цифрова трансформация на публичния сектор” на Програма за научни изследвания, иновации и дигитализация за интелигентна трансформация“ 2021-2027 г. (ПНИИДИТ), кани **Министерство на електронното управление,** в качеството му на конкретен бенефициент на безвъзмездна финансова помощ да представи проектно предложение по процедура BG16RFPR002-2.010 „Изграждане на стратегическа, организационна и техническа рамка за управление и за оперативна съвместимост на данните (d1)“ по Приоритет 2 на ПНИИДИТ.

**Основната цел на процедурата** е: стратегическо укрепване на институционалните, технически и законодателни основи, необходими за ускоряване на системите за управление на данни в България и изграждане на ориентирани към потребителите пространства за данни. Функционалната рамка за управление на данните, включваща добре дефинирани стандарти за качество, наличност и обмен на данни, е от първостепенно значение, за да се създаде доверие, да се насърчи активна екосистема и следователно да се позволи на страната да се развива и участва в икономиката на данните на европейско ниво, позволявайки генериране на стойност. Дейностите ще допринесат за по-доброто използване на наличните данни на национално ниво, ще повишат производителността и ефективността на ресурсите във всички икономически сектори, ще предоставят възможност за по-персонализирани продукти и услуги, по-добро разработване на политики и модернизиране на публичните услуги.

Процедурата **се реализира с финансовата подкрепа на Европейския съюз чрез Европейския фонд за регионално развитие.**

Процедурата се реализира в режим „непомощ“, извън обхвата на чл. 107 от Договора за функциониране на Европейския съюз.

**Индикативният бюджет на процедурата е 9 388 001,60 лева.**

**Допустими за финансиране са следните дейности:**

1. Дейности, свързани с проучвания, анализи и подробни доклади.
2. Дейности за разработване на приложими случаи на използване и дефиниции на пилотни проекти, използващи архитектура на пространства за данни, които да се използват като тестови платформи.
3. Дейности за разработване на проект на стратегия за данни в публичния сектор, включително насоки за прилагане на преразгледаната национална рамка за оперативна съвместимост, наблягаща на стандарти за семантична оперативна съвместимост и принципа „Само веднъж“ и препоръки за отворени данни.
4. Дейности за подготовка на национална рамка за управление на данни, съобразена с Акта за управление на данните в ЕС и базирана на най-добрите глобални практики и съществуващите ограничения на статуквото.
5. Дейности за техническа оценка на информационните системи за управление на данни и процесите, свързани с данните в публичните администрации, приоритизирани въз основа на препоръките за секторен приоритет в дейността за изготвяне на анализ/и.
6. Дейности за разработване на подробни пътни карти.

Подаването на проектните предложения по настоящата процедура се извършва изцяло по електронен път чрез попълване на уеб-базиран формуляр за кандидатстване и подаване на формуляра и придружителните документи чрез **Информационната система за управление и наблюдение на средствата от ЕС в България (ИСУН 2020)** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**Крайният срок за подаване на проектно предложение е: 16:30 часа на 22 май 2024 г.**